Keywords

Summary



Keywords

1. Lauksaimniecība – Kopējā lauksaimniecības politika – ELVGF, ELGF un ELFLA finansējums – Grāmatojumu noskaidrošana – Atteikums segt izdevumus, kas radušies sakarā ar Savienības tiesiskā regulējuma piemērošanas pārkāpumu – Attiecīgās dalībvalsts iebildumi – Pierādīšanas pienākums – Sadale starp Komisiju un dalībvalsti

(Padomes Regulas Nr. 1290/2005 31. panta 1. punkts)

2. Lauksaimniecība – Kopējā lauksaimniecības politika – ELVGF, ELGF un ELFLA finansējums – Grāmatojumu noskaidrošana – Atteikums segt izdevumus, kas radušies sakarā ar Savienības tiesiskā regulējuma piemērošanas pārkāpumu – Iepriekšēja finanšu korekcija, ko īstenojusi Komisija saskaņā ar šajā jomā pieņemtajām iekšējām pamatnostādnēm – Komisijas veikta minēto iekšējo pamatnostādņu piemērošana saistībā ar citu fondu, nevis ELVGF grāmatojumu noskaidrošanu – Pieļaujamība

(Padomes Regulas Nr. 1290/2005 31. panta 1. punkts)

3. Lauksaimniecība – Kopējā lauksaimniecības politika – ELVGF, ELGF un ELFLA finansējums – Grāmatojumu noskaidrošana – Atteikums segt izdevumus, kas radušies sakarā ar Savienības tiesiskā regulējuma piemērošanas pārkāpumu – Iepriekšēja finanšu korekcija, ko īstenojusi Komisija saskaņā ar šajā jomā pieņemtajām iekšējām pamatnostādnēm – Pārbaudes, kas nesniedz nepieciešama līmeņa garantiju par pieteikumu tiesiskumu – Vienotas likmes 5 % apmērā piemērošanas pieļaujamība, ja dalībvalsts ieviestajā pamatpārbaudē attiecībā uz tās platības pārbaudi, par kuru ir tiesības saņemt finanšu atbalstu, ir konstatētas nepilnības

(Padomes Regulas Nr. 1782/2003 36. panta 1. punkts un 44. panta 1. punkts un Regulas Nr. 1290/2005 31. panta 1. punkts)

4. Tiesvedība – Jaunu pamatu izvirzīšana tiesvedības laikā – Nosacījumi – Esoša pamata paplašināšana – Pieļaujamība

(Vispārējās tiesas Reglamenta 44. panta 1. punkta c) apakšpunkts un 48. panta 2. punkts)

5. Lauksaimniecība – Kopējā lauksaimniecības politika – ELVGF, ELGF un ELFLA finansējums – Grāmatojumu noskaidrošana – Atteikums segt izdevumus, kas radušies sakarā ar Savienības tiesiskā regulējuma piemērošanas pārkāpumu – Iepriekšēja finanšu korekcija, ko īstenojusi Komisija saskaņā ar šajā jomā pieņemtajām iekšējām pamatnostādnēm – Vairāku trūkumu konstatēšana dalībvalsts ieviestajā kontroles sistēmā – Vienotas likmes korekcijas kumulācijas aizliegums

(Padomes Regulas Nr. 1290/2005 31. panta 1. punkts)

Summary

1. Skat. nolēmuma tekstu.

(sal. ar 52.–54. punktu)

2. Attiecībā uz Komisijas pieņemto dokumentu Nr. VI/5330/97, kurā ir noteiktas pamatnostādnes finanšu korekciju piemērošanai Eiropas Lauksaimniecības virzības un garantiju fonda (ELVGF) ietvaros, lai arī Komisija to ir pieņēmusi saistībā ar ELVGF un tajā, kā izriet no tā nosaukuma, ir ietvertas pamatnostādnes attiecībā uz finansiālo seku aprēķinu ELVGF Garantiju nodaļas grāmatojumu noskaidrošanas lēmuma sagatavošanas ietvaros, nekas neliedz Komisijai piemērot šo dokumentu, arī īstenojot kompetenci, kas tai Regulas Nr. 1290/2005 par kopējās lauksaimniecības politikas finansēšanu 31. panta 1. punktā ir piešķirta to fondu grāmatojumu noskaidrošanai, kuri nodrošina kopējās lauksaimniecības politikas finansēšanu.

(sal. ar 55. punktu)

3. Attiecībā uz to fondu grāmatojumu noskaidrošanu, kuri nodrošina kopējās lauksaimniecības politikas finansēšanu, ja nav iespējams precīzi novērtēt Savienības ciestos zaudējumus, Komisija var apsvērt piemērot vienotas likmes korekciju. Šajā ziņā, lai aprēķinātu neatbilstošus izdevumus, Komisijas pieņemtajā dokumentā Nr. VI/5330/97, kurā ir noteiktas pamatnostādnes finanšu korekciju piemērošanai, ir paredzēta vienotas likmes korekcija 5 % apmērā, ja ir veiktas visas pamatpārbaudes, bet nav ievērota regulās rekomendētā to precizitāte, jo var saprātīgi secināt, ka šīs pārbaudes nesniedz nepieciešamo garantiju līmeni par pieteikumu likumīgumu un ka fondiem pastāv ievērojams zaudējumu risks.

Līdz ar to gadījumā, ja ar pamatpārbaudi saistītas nepilnības, kā, piemēram, ar lauksaimniecības zemes gabalu identifikācijas sistēmā un ģeogrāfiskās informācijas sistēmā (ZGIS‑ĢIS) ietverto informāciju saistītas nepilnības, ietekmē tās platības pārbaudi, par kuru ir tiesības saņemt finanšu atbalstu, Komisija ir tiesīga piemērot vienotas likmes korekciju visiem veiktajiem maksājumiem, kurus varbūtēji ir ietekmējušas ar minēto pamatpārbaudi saistītās nepilnības. No Regulas Nr.°1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, 36. panta 1. punkta izriet, ka atbalstu saskaņā ar vienreizējo maksājumu shēmu maksā, ņemot vērā tiesības uz maksājumu, kā arī līdzvērtīgu to hektāru skaitu, par kuriem ir tiesības pretendēt uz atbalstu. Tāpat saskaņā ar minētās regulas 44. panta 1. punktu jebkuras tiesības uz maksājumu saistībā ar hektāru, par kuru ir tiesības pretendēt uz atbalstu, dod tiesības uz tādas summas maksājumu, kas noteikta ar tiesībām uz maksājumu. Līdz ar to saskaņā ar vienreizējo maksājumu shēmu izmaksātā atbalsta summa atbilst “aktivizēto” maksājumtiesību vienības vērtības summai, t.i., maksājumtiesībām, kā arī līdzvērtīgam to hektāru skaitam, par kuriem ir tiesības pretendēt uz atbalstu. No tā izriet, ka ar atbalsttiesīgo platību noteikšanu saistīta kļūda katrā ziņā ietekmē atbalsta summu. Līdz ar to ZGIS‑ĢIS nepilnības, kas ir ietekmējušas deklarēto platību atbilstības pārbaudes, varbūtēji var ietekmēt visus veiktos maksājumus.

No dokumenta Nr. VI/5330/97 arī izriet, ka korekciju noteiktajā apmērā piemēro tai izdevumu daļai, attiecībā uz kuru pastāv zaudējumu risks. Ja nepilnības radušās tāpēc, ka dalībvalsts nav ieviesusi pienācīgu pārbaudes sistēmu, korekciju tās vienotā rakstura dēļ ir jāpiemēro visiem izdevumiem, uz kuriem attiecās minētā pārbaudes sistēma. Tāpat atbilstoši šim pašam dokumentam, ja ir pamats uzskatīt, ka dalībvalsts ieviestās pārbaudes sistēmas nepilnības attiecas vienīgi uz vienu departamentu vai reģionu, kurā sistēmu nepiemēro, korekcija jāpiemēro izdevumiem, kurus pārvalda minētais reģions vai departaments.

Turklāt vienotas likmes korekcijas 5 % apmērā, kas ir piemērota visu to izdevumu kopumam, kuri tika veikti kādas dalībvalsts reģionā, atbilstība ir vēl jo acīmredzamāka, ņemot vērā nozīmi, kas ir ZGIS‑ĢIS pienācīgai norisei. Lauksaimniecības zemes gabalu identifikācija un platību atbilstības pārbaude ir pamatelements, lai pareizi piemērotu ar platību saistītās shēmas. Tādas ar ZGIS‑ĢIS saistītas nepilnības kā tajās ietvertās informācijas neprecizitāte, kas ietekmē to administratīvo pārbaužu īstenošanu un pārbaudes uz vietas, kuras tiek veiktas, lai pārbaudītu deklarēto platību atbilstību, pašas par sevi nozīmē būtisku kaitējuma risku Savienības budžetam.

(sal. ar 55.–57., 66., 67. un 72. punktu)

4. Skat. nolēmuma tekstu.

(sal. ar 95. punktu)

5. Attiecībā uz to fondu grāmatojumu noskaidrošanu, kuri nodrošina kopējās lauksaimniecības politikas finansēšanu, no Komisijas pieņemtā dokumenta Nr. VI/5330/97, kurā ir noteiktas pamatnostādnes finanšu korekciju piemērošanai 2. pielikuma izriet, ka, ja tajā pašā sistēmā atklāj vairākus trūkumus, attiecīgās korekciju vienotās likmes nesummē, pieņemot, ka visnopietnākais trūkums jau norāda uz riska faktoriem, kas piemīt pārbaudes sistēmai kopumā.

(sal. ar 104. punktu)